Document ID: 32014D0943

NÕUKOGU RAKENDUSOTSUS,
19. detsember 2014,
millega määratakse ametisse ühtse kriisilahendusnõukogu esimees, aseesimees ja täiendavad täiskohaga liikmed
(2014/943/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 15. juuli 2014. aasta määrust (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010, (1) eriti selle artikli 56 lõiget 6,
võttes arvesse Euroopa Komisjoni ettepanekut
ning arvestades järgmist:
(1)
Euroopa Parlamendi ja nõukogumäärus (EL) nr 806/2014 jõustus 19. augustil 2014.
(2)
Kiire ja tulemusliku otsuste tegemise protsessi tagamiseks kriisilahenduse puhul on määruse (EL) nr 806/2014 artikli 42 lõikega 1 loodud ühtne kriisilahendusnõukogu (edaspidi „kriisilahendusnõukogu”) eriotstarbeline liidu asutus, mille spetsiifiline ülesehitus vastab selle ülesannetele.
(3)
Kriisilahendusnõukogu koosseis peaks tagama kõigi kriisilahendusmenetlustes esinevate asjakohaste huvide arvessevõtmise. Kriisilahendusnõukogu ülesandeid arvesse võttes tuleks ametisse nimetada kriisilahendusnõukogu esimees, aseesimees ning neli täiendavat täiskohaga liiget.
(4)
Vastavalt määruse (EL) nr 806/2014 artikli 56 lõikele 7 on pärast nimetatud määruse jõustumist ametisse nimetatud kriisilahendusnõukogu esimese esimehe ametiaeg kolm aastat, mida võib ühe korra pikendada viie aasta võrra. Vastavalt määruse (EL) nr 806/2014 artikli 56 lõikele 5 on kriisilahendusnõukogu aseesimehe ja nelja täiendava täiskohaga liikme ametiaeg viis aastat.
(5)
Kooskõlas määruse (EL) nr 806/2014 artikli 56 lõikega 6 esitas komisjon 19. novembril 2014 Euroopa Parlamendile nimekirja kandidaatidest kriisilahendusnõukogu esimehe, aseesimehe ning nelja täiendava täiskohaga liikme ametikohale. 5. detsembril 2014 esitas komisjon Euroopa Parlamendile ettepaneku kriisilahendusnõukogu esimehe, aseesimehe ja nelja täiendava täiskohaga liikme ametisse nimetamise kohta. Euroopa Parlament kiitis nimetatud ettepaneku heaks 16. detsembril 2014,
ON VASTU VÕTNUD KÄESOLEVA OTSUSE:
Artikkel 1
1. Ühtse kriisilahendusnõukogu täiskohaga liikmeks nimetatakse kolmeaastaseks ametiajaks alates käesoleva otsuse jõustumisest:
Elke KÖNIG, esimees.
2. Ühtse kriisilahendusnõukogu täiskohaga liikmeks nimetatakse viieaastaseks ametiajaks alates käesoleva otsuse jõustumisest:
-
Timo LÖYTTYNIEMI, aseesimees
-
Mauro GRANDE, strateegia ja koordinatsiooni direktor
-
Antonio CARRASCOSA, kriisilahenduse kavandamise direktor
-
Joanne KELLERMANN, kriisilahenduse kavandamise direktor
-
Dominique LABOUREIX, kriisilahenduse kavandamise direktor.
Artikkel 2
Käesolev otsus jõustub selle Euroopa Liidu Teatajas avaldamise päeval.
Brüssel, 19. detsember 2014

Labels: 2
15